"உன் படகை எங்கே விட்டுவிட்டு வந்திருக்கிறாய் பூங்குழலி?"  "யானை இறவுத் துறைக்குச் சமீபத்தில், ஐயா!"  "இக்கரையிலா, அக்கரையிலா?"  "அக்கரையிலே தான் படகை நிறுத்தத் தனி இடம் கிடைத்தது. அங்கேயே படகை நிறுத்திவிட்டு வந்தேன்."  "யானை இறவுத்துறையை எப்படி கடந்து வந்தாய்?"  "நான் வரும்போது கடல் நீர் மிகவும் குறைவாயிருந்தது. ஆகையால், பெரும்பாலும் நடந்து வந்தேன். கொஞ்சம் நீந்தியும் வந்தேன்."  "இப்போது இந்த யானை கடலில் இறங்கிச் சென்றால் பயப்படுவாயா?"  "கடலிலேயே என்னைத் தள்ளிவிட்டாலும் கவலையில்லை. நான்தான் சமுத்திரகுமாரி ஆயிற்றே? தாங்கள்தானே பெயர் கொடுத்தீர்கள்?" 